Sø- og Handelsrettens afgørelse ændret, således at ad hoc kurator afsættes
Ret: Østre Landsret (2. instans)
Faggruppe: Civilsag — Skifteretlige tvister
Sagsemner: Konkurs og insolvens;

/

UDSKRIFT
AF

ØSTRE LANDSRETS RETSBOG
____________

Den 26. marts 2021 satte Østre Landsret retten i retsbygningen, Bredgade 59, København.

Som dommere fungerede landsdommerne Frosell, Nicolai Uggerhøj-Winther og Mikael

Friis Rasmussen, førstnævnte som rettens formand.

Der foretoges

8. afd. kære nr. B-61-21, nr. B-72-21 og nr. B-73-21:

Windpark Iven ApS under konkurs ved kurator, Advokat 2 og

Virksomhed 1 ApS under konkurs ved daværende kurator, Advokat 2

påkærer skifteretskendelse af 21. januar 2021 i sagerne

nr. B-61-21:

Virksomhed 1 ApS under konkurs

v/kurator, Advokat 4, kurator, Advokat 5, samt ad hoc kurator, Advokat 1

og

nr. B-72-21:

K/S Windpartner 26 under konkurs

v/kurator, Advokat 1

og

nr. B-73-21:

Komplementaranpartsselskabet Windpartner under konkurs

v/kurator, Advokat 1



/

- 2 -

Ingen var mødt eller indkaldt.

Der fremlagdes kæreskrift af 4. februar 2021, hvorved Windpark Iven ApS under konkurs

ved kurator, Advokat 2, og Virksomhed 1 ApS under konkurs ved daværende kurator,

Advokat 2, har kæret Sø-og Handelsrettens skifteretskendelse af 21. januar 2021

(K551/08-C, K2895/2019 og K1590/2010), hvorved en anmodning om afsættelse af

Advokat 1 som ad hoc kurator i Virksomhed 1 ApS under konkurs, og som kurator i K/S

Windpartner 26 under konkurs og i Komplementaranpartsselskabet Windpartner under

konkurs ikke blev taget til følge.

Endvidere fremlagdes skifterettens fremsendelsesbrev af 5. februar 2021 og udskrift af

retsbogen indeholdende den kærede afgørelse.

Der fremlagdes endvidere kæresvarskrift af 12. februar 2021 fra Advokat 1,

kæreprocesskrift af 1. marts 2021 med bilag fra Advokat 1, kærereplik af 5. marts 2021

med bilag, kæreduplik af 12. marts 2021 med bilag samt processkrift af 22. marts 2021 fra

Advokat 4.

De kærende har nedlagt påstand om, at ad hoc kurator og kurator, Advokat 1,

afsættes som ad hoc kurator henholdsvis kurator i Virksomhed 1 ApS under konkurs, K/S

Windpartner 26 under konkurs og Komplementaranpartsselskabet Windpartner under

konkurs.

Advokat 1 har påstået afvisning, subsidiært stadfæstelse.

Med kæreprocesskriftet af 1. marts 2021 er fremlagt Sø- og Handelsrettens

skifteretskendelse af 26. februar 2021, hvorved advokat Advokat 2 blev afsat som kurator

i Virksomhed 1 ApS under konkurs.

Skifteretten har ved sagens fremsendelse henholdt sig til den påkærede afgørelse.

De modtagne bilag var til stede.



/

- 3 -

Efter votering afsagdes

k e n d e l s e :

Windpark Iven ApS under konkurs ved kurator, Advokat 2, har ikke oplyst om

kreditorinteresser eller andre interesser, der kan begrunde retlig interesse i Sø- og

Handelsrettens skifteretskendelse af 21. januar 2021 og dermed i kæremålet. Den kære,

som er iværksat af Windpark Iven ApS under konkurs ved kurator, Advokat 2, afvises

derfor.

Efter sagens karakter og uanset, at Advokat 2 ved Sø- og Handelsrettens

skifteretskendelse af 26. februar 2021 er afsat som kurator i Virksomhed 1 ApS under

konkurs, finder landsretten, at kæremålet i øvrigt bør fremmes på grundlag af

oplysningerne i sagen.

Under skifteretsmøde den 13. december 2019 udpegede Sø- og Handelsrettens skifteret

Advokat 1 som kurator i Komplementaranpartsselskabet Windpartner under konkurs og i

K/S Windpartner 26 under konkurs og som ad hoc kurator i Virksomhed 1 ApS under

konkurs. Advokat 1 blev udpeget ”til at håndtere forholdene vedrørende Koncern 1s

vindmølleaktiviteter, herunder konkursboerne imellem og i forhold til K/S Windpartner 26

under konkurs og til at foretage fordringsprøvelse i Virksomhed 1 ApS for så vidt angår

de fordringer, der har relation til vindmølleaktiviteterne.”

Efter sagens oplysninger, herunder medkurator, Advokat 5s brev af 15. januar 2021 til Sø-

og Handelsrettens skifteret samt skifterettens retsbog af 21. januar 2021, lægges det til

grund, at Advokat 1s mandat som ad hoc kurator og kurator omfatter alle forhold, der

relaterer sig til vindmølleaktiviteterne, herunder stillingtagen til, om medkurator, Advokat

5, har pådraget sig erstatnings- og/eller strafansvar i forbindelse med bobehandlingen.

Advokat 1 har ikke bestridt eller på anden måde imødegået oplysningen i kærereplikken

om, at Advokat 5 som kurator i et andet konkursbo undersøger, om en af Advokat 1s

advokatpartnere har pådraget sig ledelsesansvar som bestyrelsesmedlem i dette nu

konkursramte selskab.



/

- 4 -

Landsretten finder på den anførte baggrund, at der herefter kan rejses tvivl om Advokat 1s

upartiskhed i væsentlige spørgsmål omfattet af hans hverv som ad hoc kurator henholdsvis

kurator i de omhandlede konkursboer. Da Advokat 1 således allerede af den grund ikke

opfylder habilitetsbetingelserne i konkurslovens § 238, stk. 1, kan han ikke handle som ad

hoc kurator eller kurator i sagerne.

Landsretten tager herefter påstanden om afsættelse af Advokat 1 til følge.

T h i b e s t e m m e s :

Det kæremål, som er iværksat af Windpark Iven ApS under konkurs ved kurator, Advokat

2, afvises.

Skifterettens kendelse ændres, således at Advokat 1 afsættes som ad hoc kurator i

Virksomhed 1 ApS under konkurs, som kurator i K/S Windpartner 26 under konkurs og

som kurator i Komplementaranpartsselskabet Windpartner under konkurs.

Ingen af parterne skal betale kæremålsomkostninger til nogen anden part.

Retten hævet.

(Sign.)